Kapangan

Ang **Munisipalidad ng Kapangan** ay isang ika-4 na klaseng munisipalidad sa lalawigan ng Benguet, Pilipinas. Ayon sa , ito ay may populasyon na  sa may  na kabahayan.

## Kasaysayan 
#### Panahon Bago ang Kastila 
Dating tinatawag na *Takdang* (o Tacdang) ang Kapangan, na nangangahulugang "mga taong mula sa silangan". Ang mga sinaunang katutubo, na nagmula sa mga silanganang pamayanan tulad ng *Tinec* sa Buguias at Bontoc, ay nanirahan sa tabi ng Ilog Amburayan at namuhay sa pamamagitan ng *kaingin* system. Naglalakbay sila patungong Naguilian sa La Union upang makipagkalakalan sa mga Ilokano. Ang unang itinalagang presidente ng bayan (bago pa man maging alkalde) ay si Espiritu Cariño (1898–1900).

#### Panahon ng Kastila 
Sa panahon ng Espanyol, ang Kapangan ay inorganisa sa apat na barrio: Balacbac, Paykek, Pongayan, at Taba-ao. Itinalaga ng mga Kastila si Espiritu Cariño bilang unang Capitan del Barrio, na ang tungkulin ay ang pangangasiwa sa pagkolekta ng buwis mula sa mga lokal na may-ari ng lupa. Sila rin ang nagtalaga kay Juan Ora-a Cariño sa posisyon, bago siya itinaas sa ranggo ng Commandantes sa huli, isa sa pinakamataas na ranggo sa opisina noong panahong iyon. Parehong itinalaga nina Espiritu Cariño at Juan Ora-a Cariño ang walong tao sa walong magkakaibang barrio upang maging barrio capitans, na ang mga gawain ay ang pangasiwaan ang ginagawang daan ng mga Espanyol sa buong rehiyon ng bundok.

#### Panahon ng Amerikano 
Sa ilalim ng Pamahalaang Sibil ng Amerika, ang Kapangan ay itinatag bilang isa sa 19 na nayon ng lalawigan ng Benguet, sa paglabas ng Act No. 48 noong Nobyembre 22, 1900.

Noong Agosto 13, 1908, itinatag ang Benguet bilang isang parte ng lalawigan ng bagong likhang Mountain Province sa pagpapatupad ng Act No. 1876. Anim na nayon ng Benguet ang kalaunan ay inalis, isa sa mga ito ang Balakbak, na isinama sa nayon ng Kapangan.

Ayon sa ilang kwento, nakuha ng Kapangan ang pangalan nito nang minsang magtanong ang isang Amerikano sa isang lokal na residente kung ano ang pangalan ng lugar. Dahil hindi nakakaintindi ng Ingles ang residente at nagkataon na sila ay kakain na sa isang handaan, sinabi niya lang "kapangan" na nangangahulugang "kumain na" sa Ingles. Inakala ng Amerikano na ang pangalan ng lugar ay Kapangan at mula noon, iyon na ang naging pangalan nito.

#### Panahon Pagkatapos ng Digmaan 
Noong Hunyo 25, 1963, ang pangulo sa panahong iyon na si Pangulong Diosdado Macapagal ay naglabas ng Executive Order No. 42 na nagconvert sa walo (8) mula sa labing-tatlong (13) bayan (itinakdang mga munisipal na distrito) na parte ng lalawigan ng Benguet sa regular na mga munisipalidad. Kasama ang Kapangan sa mga ito.

Noong Hunyo 18, 1966, ang parte ng lalawigan ng Benguet ay nahiwalay mula sa dating Mountain Province at naging isang regular na lalawigan. Ang Kapangan ay nanatiling kabilang sa munisipalidad ng bagong tatag na lalawigan.

## Mga Barangay
Ang Bayan ng Kapangan ay nahahati sa 15 mga barangay. Bawat barangay ay binubuo ng purok at sitios.

* Balakbak
* Beleng-Belis
* Boklaoan
* Cayapes
* Cuba
* Datakan
* Gadang
* Gaswiling
* Labueg
* Paykek
* Poblacion Central
* Pudong
* Pongayan
* Sagubo
* Taba-ao

## Demograpiko
## Mga sanggunian 
## Mga Kawing Panlabas
*Philippine Standard Geographic Code 

Kategorya:Mga bayan ng Benguet